– આટલી સરસ ફિલ્મ હોવા છતાં હું જાણે અધૂરે ભાણેથી ઊભો થઈ ગયો હોઉં એવા અસંતોષની ફીલિંગ સાથે બહાર નીકળ્યો. કારણ કે મને કેટલાય સવાલોના જવાબો મળ્યા નહીં. જેમ કે, આટલા ગંભીર ‘ઍગોરાફોબિયા’થી પીડાતી વ્યક્તિને એકલી અને એ પણ આવા અંધારિયા, અજાણ્યા ઘરમાં શા માટે છોડી મૂકવામાં આવી હશે? અમુક ઘટનાઓની રાધિકા આપ્ટેને કેવી રીતે ખબર પડી તેનું કોઈ લોજિકલ, સાયન્ટિફિક કન્ક્લુઝન નથી. એની આસપાસ જોખમી વસ્તુઓ શા માટે રાખવામાં આવે છે? શા માટે સાઇકાયટ્રિસ્ટ બબુચકની જેમ અને વર્ચ્યુઅલ રિયાલિટી હેડસેટ ‘ઑક્યુલસ રિફ્ટ’ના સેલ્સમેન હોય એવી રીતે વર્તે છે? જો આ સવાલોના જવાબો મળ્યા હોત અને હજી થોડાં અનએક્સપેક્ટેડ, શૉકિંગ ઍલિમેન્ટ નાખ્યાં હોત તો આ ફિલ્મ કલ્ટ હિન્દી સાઇકોલોજિકલ થ્રિલર ફિલ્મ બની શકવાની કૅપેસિટી ધરાવતી હતી.